หากข้อมูลที่ปรากฎในรายงานข้อมูลเครดิตไม่ถูกต้อง สามารถยื่นคำร้องได้ที่สถาบันการเงินที่เราขอสินเชื่อ เพื่อตรวจสอบความถูกต้อง ถ้าข้อมูลไม่ถูกต้องสถาบันการเงินจะแจ้งให้เครดิตบูโรแก้ไขข้อมูลให้ถูกต้องตามความเป็นจริงและแจ้งผลการตรวจสอบให้ทราบภายใน 30 วันหรือติดต่อศูนย์ตรวจเครดิตบูโรโดยตรง โดยกรอกแบบคำขอแก้ไขข้อมูลพร้อมยื่นสำเนาบัตรประชาชน สำเนา รายงาน เครดิตบูโร ที่ต้องการแก้ไข และหลักฐานที่เกี่ยวข้อง จากนั้นเครดิตบูโรจะแจ้งสถาบันการเงินผู้ส่งข้อมูลให้ตรวจสอบความถูกต้องและแจ้งผลการตรวจสอบให้ทราบภายใน 30 วันเช่นกันแต่ถ้าสถาบันการเงินยืนยันว่าข้อมูลถูกต้องแล้ว เราจะไม่สามารถแก้ไขข้อมูลตามที่ร้องขอได้ แต่เรามีสิทธิขอให้เครดิตบูโรบันทึกโต้แย้งไว้ในระบบข้อมูลเครดิตและสามารถยื่นอุทธรณ์ ข้อโต้แย้งต่อคณะกรรมการคุ้มครองข้อมูลเครติตเพื่อพิจารณาได้หรือสามารถ Download แบบคำขอได้ที่ https://www.ncb.co.th/check-your-credit-bureau/form_download และส่งเอกสารคำขอพร้อมหลักฐาน มาทางไปรษณีย์ ถึง บริษัท ข้อมูลเครดิตแห่งชาติ จำกัด